# Manual til Skak

GNOME Skak er det klassiske brætspil skak, hvor to spillere simulerer en kamp ved at slå modstanderens brikker og til sidst sætte modstanderens kongen skakmat. Det kan spilles i 2D- eller 3D-tilstand, fuldskærm eller i et vindue.

2006-2008
Andreas Røsdal
GNOME-dokumentationprojekt

Dette dokument er underlagt to licenser. Du kan enten distribuere og/eller modificere det under betingelserne for "GNU General Public License", som programmet er licenseret under, eller du kan distribuere det under betingelserne for the "GNU Free Documentation License". En kopi af denne følger.

Tilladelse er givet til at kopiere, distribuere og/eller ændre dette dokument under betingelserne i GNU Free Documentation License (GFDL), version 1.1 eller enhver senere version udgivet af Free Software Foundation; uden invariante afsnit, forsidetekster, samt bagsidetekster. Du kan se en kopi af GFDL her link, eller i filen COPYING-DOCS som distribueres sammen med denne manual.

Denne manual er en del af den samling af GNOME-manualer som udgives under GFDL. Hvis du ønsker at distribuere denne manuel adskilt fra samlingen, kan du gøre dette ved at tilføje en kopi af licensen til manualen, som beskrevet i afsnit 6 af licensen.

En stor del af de navne, som anvendes af firmaer til at identificere deres produkter og tjenester, er registrerede varemærker. Hvor disse navne fremgår i en hvilken som helst GNOME-dokumentation, og medlemmerne af GNOME-dokumentationsprojeket er gjort opmærksom på disse varemærker, er disse navne vist med store bogstaver eller stort begyndelsesbogstav.

DOKUMENTET OG ÆNDREDE VERSIONER AF DOKUMENTET STILLES TIL RÅDIGHED UNDER "GNU FREE DOCOMENTATION LICENSE" MED FØLGENDE BETINGELSER:

1. DETTE DOKUMENT GØRES TILGÆNGELIGT SOM DET ER, UDEN NOGEN FORM FOR GARANTI, HVERKEN UDTRYKT ELLER ANTYDET, DERIBLANDT, UDEN BEGRÆNSNINGER, GARANTIER OM AT DOKUMENTET ELLER ÆNDREDE VERSIONER AF DOKUMENTET ER UDEN DEFEKTER, PASSENDE TIL ET BESTEMT FORMÅL ELLER IKKE-KRÆNKENDE. DU HÆFTER SELV FOR HELE RISIKOEN VEDRØRENDE KVALITET, KORREKTHED OG YDELSE FOR DOKUMENTET ELLER ÆNDREDE VERSIONER AF DOKUMENTET. SKULLE ET DOKUMENT ELLER EN ÆNDRET VERSION AF ET DOKUMENT VISE SIG AT VÆRE DEFEKT PÅ EN HVILKEN SOM HELST MÅDE, HÆFTER DU FOR BETALING FOR EVENTUEL NØDVENDIG SERVICE, REPARATION ELLER KORREKTION (OG IKKE HVERKEN DEN OPRINDELIGE FORFATTER, SKRIBENT ELLER NOGEN ANDEN BIDRAGYDER). DENNE ERKLÆRING OM GARANTIFORBEHOLD ER EN ESSENTIEL DEL AF DENNE LICENS. INGEN BRUG AF NOGET DOKUMENT ELLER ÆNDRET VERSION AF DOKUMENTET ER AUTORISERET HERUNDER BORTSET FRA DENNE ANSVARSFRASKRIVELSE OG

2. UNDER INGEN OMSTÆNDIGHEDER OG UNDER INGEN JURIDISK TEORI, UANSET OM DET ER EN BEVIDST SKADENDE HANDLING (INKLUSIVE UFORSVARLIGHED) ELLER PÅ HVILKEN SOM HELST ANDEN MÅDE, KAN FORFATTEREN, SKRIBENT, BIDRAGYDERE, DISTRIBUTØRER ELLER LEVERANDØR AF DETTE DOKUMENT ELLER MODIFICEREDE VERSIONER GØRES ANSVARLIG OVERFOR NOGEN PERSON FOR NOGEN DIREKTE, INDIREKTE, SPECIEL, TILFÆLDIG ELLER FØLGENDE SKADE PÅFØRT NOGEN INKLUSIVE, UDEN BEGRÆNSNING, SKADE SOM FØLGE AF TAB AF RYGTE, ARBEJDSSTOP, COMPUTERFEJL ELLER -SVIGT, ELLER ENHVER ANDEN FORM FOR SKADE ELLER TAB SOM ER OPSTÅET I FORBINDELSE MED BRUG AF DETTE DOKUMENT ELLER MODIFICEREDE VERSIONER HERAF, SELV HVIS EN SÅDAN PART HAR VÆRET INFORMERET OM MULIGHEDEN FOR SÅDANNE SKADER.

Andreas
Røsdal

     andrearo@pvv.ntnu.no

Skakmanual V2.18
December

Andreas Røsdal andrearo@pvv.ntnu.no

GNOME-dokumentationprojekt

1
December 2006
AR
Første udkast fuldført.
Denne manual beskriver version 2.18 af Skak.

## Tilbagemeldinger

Hvis du ønsker at indrapportere en fejl eller komme med et forslag vedrørende Skak eller denne manual så følg vejledningen på siden tilbagemeldinger omkring GNOME.

Joe Hansen
joedalton2@yahoo.dk
2009
Joe Hansen
Alan Mortensen
alanmortensen.am@gmail.com
2013
Alan Mortensen

## Introduktion

### Overblik over spillet skak

Skak er et strategibrætspil for 2 personer. GNOME Skak er et 2D/3D skakspil, hvor spil kan afvikles via en kombination af mennesker og computerspillere. GNOME Skak opfanger kendte tredjepartsskakmotorer for computerspillere. Spillet blev oprindeligt udviklet af Robert Ancell og er nu inkluderet i gnome-games.

GNOME Skak er skrevet i Python og bruger GTK+ og Cairo til at tegne skakbrættet. 3D-understøttelse er valgfrit tilgængelig med brug af OpenGl, og brug af Python OpenGl- og GtkGLExt-programbiblioteker. Som med de fleste moderne 3D-programmer er hardwareacceleration anbefalet, men spillet burde køre tilfredsstillende uden hardwareacceleration. Med GNOME Skak følger, som standard, den kunstige intelligens GNU Chess. GNOME Skak kan spilles i netværkstilstand mod andre spillere over internettet.

Skak spilles på et kvadratisk skakbræt bestående af 64 felter med forskellige farver. Hver spiller begynder spillet med 16 brikker: En konge, en dronning, to tårne, to knægte, to løbere, og otte bønder. En spiller kontrollerer de hvide brikker og den anden spiller de sorte; den spiller som kontrollerer hvid begynder spillet. Spillerne skiftes til at flytte brikker; visse træk medfører, at en modstanders brik "slås ud af brættet", og den fjernes efterfølgende fra brættet. Formålet med spillet er at sætte modstanderens konge skakmat. Dette opnås, når kongen er under umiddelbart angreb (skak), og kongen ikke kan sikres mod et angreb i næste runde. Teoretikere har udviklet omfattende skakstrategier og -taktikker, siden spillet blev opfundet.

Den nuværende udgave af spillet opstod i Sydeuropa i den anden halvdel af det 15. århundrede efter inspiration fra meget ældre spil med asiatisk oprindelse. Skak er et af verdens mest populære brætspil. Traditionen med turneringsskak begyndte i det 16. århundrede. Den første officielle verdensmester Wilhelm Steinitz fik sin titel i 1886; hans tilsvarende moderne modpart, Vladimir Kramnik, er den 14. mester i rækken. Der afholdes også turneringer for hold hvert andet år, som kaldes for skakolympiader. Siden det 20. århundrede har to internationale organisationer, the World Chess Federation og the International Correspondence Chess Federation organiseret og kontrolleret skakkonkurrencer og internationale titler for eliten.

Et af målene for de første computervidenskabsmænd var at skabe en skakspillende maskine, og dagens skak er dybt påvirket af de imponerende evner, de moderne skakprogrammer har. I 1997 beviste en kamp mellem Garry Kasparov, verdensmesteren og IBM's Deep Blue-skakprogram, at computere kan slå selv den stærkeste skakspiller.

For at køre GNOME Skak vælges Spil Skak fra Hovedmenuen, eller tast `gnome-chess` fra kommandolinjen.

## Spil GNOME Skak

### Spillets hovedvindue

Ved opstart af GNOME Skak vises spillets hovedvindue som vist nedenfor. Spillet afvikles ved at flytte skakbrikker med musen. Hver spiller skiftes til at rykke en brik, der har spillerens farve, fra en brætposition til en anden gyldig brætposition. Spillets hovedvindue er organiseret i tre hovedområder: I topmenuen og værktøjsbjælkeområdet kan de fleste spilhandlinger udføres. Skakbrættet befinder sig i midten af vinduet, hvor spillet afvikles ved at flytte brikker med musen. Endelig vises spillets historikpanel i bunden, hvor information om spillets historik, den resterende rundetid og knapper, der kan vise de forrige eller næste flytninger, er tilgængelige.

#### Hovedvindue i GNOME Skak

Hovedvindue i GNOME Skak.

### Starte et nyt spil

Start et nyt spil ved at trykke på knappen Nyt spil i bunden af værktøjslinjen.

### Menuer

Menubjælken, placeret i toppen af Hovedvinduet, indeholder de følgende menuer:

Spil

  Denne menu indeholder:

  - Ctrl+N Nyt Dette starter et nyt spil Skak.

  - Ctrl+O Åbn Indlæser et tidligere gemt spil.

  - Ctrl+S Gem Gemmer det aktuelle skakspil.

  - Gem som Gemmer det aktuelle skakspil med et nyt filnavn.

  - Ctrl+L Netværksspil Dette starter et netværksspil for flere spillere med brug af GGZ Gaming Zone.

  - Giv op Acceptér at spillet er tabt, så modstanderen vinder spillet.

  - Erklær remis . Hvis en remis accepteres, ender spillet uden sejr for nogen af spillerne.

  - Ctrl+Q Afslut Afslutter spillet.

Vis

  Denne menu indeholder:

  - F11 Fuldskærm Viser spilvinduet i fuldskærmstilstand.

  - 3D-skakvisning Slår 3D-skakvisningstilstand med brug af OpenGL til. Dette kræver, at Python OpenGL og Python GTKGLExt er installeret samt et korrekt opsat 3D-grafikkort. Kontakt venligst din systemadministrator, hvis du har problemer; uanset hvad vil du altid kunne spille skak i 2D-tilstand.

  - Vis log Viser log, der kan hjælpe med fejlsøgning i GNOME Skak, og den aktive skakmotor, der driver den kunstige intelligens.

Indstillinger

  Denne menu indeholder:

  - Indstillinger Dette åbner vinduet, hvor du kan redigere indstillingerne.

Hjælp

  Denne menu indeholder:

  - F1 Indhold Vis denne manual.

    Om Dette åbner vinduet Om, som viser grundlæggende information om GNOME Skak, såsom forfatterens navn og spillets versionsnummer.

## Skakregler

### Reglerne i skak

Skak spilles på et kvadratisk bræt bestående af otte rækker (benævnt med numrene 1 til 8) og otte søjler (benævnt med bogstaverne a til h) i alt 64 kvadrater. Farverne på de 64 kvadrater er skiftevis lyse og mørke, og refereres til som "lyse felter" og "mørke felter". Skakbrættet er placeret, så hver spiller har et hvidt felt i sit nedre højre hjørne, og brikkerne sættes op som vist i diagrammet, med hver dronning på et felt som svarer til dens farve.

Hver spiller begynder spillet med 16 brikker: Hver spillers brikker består af en konge, en dronning, to tårne, to løbere, to springere (heste) og otte bønder. Én spiller, kaldet hvid, kontrollerer de hvide brikker og den anden spiller, sort, kontrollerer de sorte brikker; hvid er altid den første til at flytte en brik. Farverne vælges enten efter fælles overenskomst, ved lodtrækning eller af en turneringsleder. Spillerne skiftes til at flytte en brik (med undtagelse af rokade, hvor to brikker flyttes på samme tid). Brikker flyttes enten til en ubesat plads, eller en besat af en af modstanderens brikker, hvorved den fanges og fjernes fra spillet. Med en undtagelse (en passant), fanger man en modstanders brik ved at flytte til det felt, hvor modstanderens brik stod.

#### Konge

Når en konge er under direkte angreb af en (eller muligvis to) af modstanderens brikker, siges spilleren at være i skak. Når man er skak, er kun træk, som fjerner kongen fra skak, tilladte. Spilleren må ikke foretage et træk som sætter sin egen konge skak. Formålet med spillet er at sætte modstanderen skakmat; dette sker når modstanderens konge er skak, og der ingen træk kan foretages, som fjerner angrebet mod kongen.

Kongen kan kun bevæge sig et felt enten horisontalt, vertikalt eller diagonalt. En gang i spillet har kongen tilladelse til at foretage et speciel dobbelttræk, en rokade. Rokade består i at flytte kongen to træk mod et tårn, derefter flyttes tårnet til feltet som kongen har krydset. Rokade er kun tilladt hvis alle de følgende betingelser er overholdt:

- Spilleren må ikke tidligere have flyttet kongen og tårnet involveret i rokaden.

- Der må ikke være brikker mellem kongen og tårnet.

- Kongen må ikke være i skak, og han må heller ikke passere igennem felter, som er under angreb af fjendtlige brikker. Som alle andre træk er rokade ugyldigt, hvis det placerer kongen i skak.

- Kongen og tårnet skal være på den samme række (hvilket udelukker rokade med en forfremmet bonde).

#### Tårn

Tårnet kan bevæge sig over alle ledige felter vertikalt eller horisontalt (den er også en del af kongens specielle træk: Rokaden).

#### Løber

Løberen bevæger sig over alle ledige felter diagonalt. Bemærk at en løber aldrig skifter feltfarve, derfor taler spillere om "hvide" eller "sorte" løbere.

#### Dronning

Dronningen kan bevæge sig over alle ledige felter diagonalt, horisontalt eller vertikalt.

#### Springer

Springeren (Hesten) kan springe over besatte felter og flytte to felter horisontalt og et felt vertikalt eller omvendt, i form af et "L". Det kaldes også for "To felter frem og et til siden". En springer i midten af brættet har 8 felter, den kan flytte til. Bemærk at hver gang en springer flyttes skifter den feltfarve.

#### Bønder

Bønder har de mest komplekse regler for træk: En bonde kan bevæge sig fremad et felt, hvis dette felt er ubesat. Hvis bonden endnu ikke har bevæget sig i spillet, kan den vælge at bevæge sig to felter fremad, hvis begge felter foran den er ubesatte. En bonde kan ikke flytte bagud. Når et sådant træk over to felter foretages og det anbringer bonden horisontalt ved siden af en modstanders bonde, kan denne bonde fange den flyttende bonde ("en passant"), som om den kun flyttede et felt fremfor to, men kun i det følgende træk. Bønder er de eneste brikker, som slår fjendtlige brikker af brættet på en anderledes måde end de flyttes. De kan slå en fjendtlig brik på hver af de to felter ved siden af feltet umiddelbart foran dem (det vil sige, de to felter diagonalt foran dem), men de kan ikke flyttes til disse felter, hvis de er ledige. Hvis en bonde når frem til 8. række forfremmes den (konverteres) til en dronning, tårn, løber eller springer (hest) af samme farve. I praksis forfremmes bonden næsten altid til en dronning.

#### Tilbageværende bevægelsesregler

Med undtagelsen af springeren (hesten), kan brikker ikke springe hen over hinanden. Ens egne brikker ("venligsindede brikker") kan ikke passeres, hvis de er i vejen for bevægelsen, og en venligsindede brik kan aldrig erstatte en venligsindede brik. Fjendtlige brikker kan ikke passeres, men de kan "slås ud af brættet". Når en brik er slået ud (eller fanget), erstatter den angribende brik den fjendtlige brik på dennes felt (en passant er den eneste undtagelse). Den ramte brik fjernes så fra spillet og må ikke bruges igen i resten af spillet. Kongen kan ikke slås ud af brættet, skakmat medfører at spillet tabes.

Skakspil behøver ikke nødvendigvis at ende med skakmat — enhver af de to spillere kan give op, hvis situationen ser håbløs ud. Spil kan også ende med en remis (uafgjort). En remis kan opstå i flere situationer, inklusiv remis efter aftale, pat, trefoldig gentagelse af en position, reglen om 50 træk, eller en remis hvis en skakmat er umulig (normalt på grund af mangel på brikker, der kan opnå en skakmat).

### Spil på tid

Spil kan afvikles med en tidsbegrænsning ved at angive en maksimal spiltid, når et nyt spil oprettes. I spil på tid har hver spiller et givet tidsrum til at afvikle deres træk, og tiden tæller kun ned for hver spiller, når det er dennes tur til at trække.

### Remis (uafgjort)

Et spil som ender uden sejr for nogen af spillerne. De fleste spil, der ender med remis (uafgjort), sker efter indbyrdes aftale, baseret på reglerne. De øvrige måder et spil kan ende med remis på er: pat, trefoldig gentagelse af en position, reglen om 50 træk, eller en remis hvis en skakmat er umulig. En position siges at være remis, hvis en af spillerne kan, igennem lovlige træk, tvinge spillet i en position, hvor spillet vil ende med remis, uanset trækkene fortaget af den anden spiller.

#### Pat

Pat er en position hvor spilleren, der har det næste træk, ikke har nogle lovlige træk og kongen ikke er i skak. En pat medfører med det samme remis (uafgjort).

#### Trefoldig gentagelse

Spillet ender med remis, hvis den samme position opstår tre gange, hvor den samme spiller skal trække, og hvor hver spiller har de samme lovlige træk, de kan foretage hver gang (det sidste inkluderer retten til at lave en passant og retten til rokade).

#### Reglen om 50 træk

Reglen om 50 træk angiver, at spillet er remis efter 50 træk fra hver side, hvor en bonde ikke har bevæget sig eller er blevet slået ud.

#### Skakmat kan ikke opnås

Et slutspilsscenarie hvor alle bønder er slået ud, og en side kun har sin konge tilbage, mens den anden side kun har en konge eller en konge plus en springer eller en løber. Positionen er remis, da det er umuligt for den dominerende part at udløse skakmat, uanset hvordan der trækkes. Situationer hvor skakmat kun er muligt, hvis den svage side kvajer sig er dækket af reglen om 50 træk.

## Spilopsætning

### Spilindstillinger

I dialogen Indstillinger giver fanebladet Spil dig mulighed for at opsætte indstillinger til spil efter eget valg. I afsnittet Modstander er det muligt at opsætte antallet af menneske- og computerspillere. Hvis du har installeret nogen understøttede skakmotorer som computerspillere, vil disse blive vist i listen med tilgængelige spillere. Indstillingen for computerspillernes sværhedsgrad sættes i afsnittet Sværhedsgrad. Endelig angives tidsgrænsen for hver spillers i afsnittet Tidsgrænse.

#### Vindue for spilindstillinger til GNOME Skak

Dialogen spilindstillinger til GNOME Skak.

### Indstillinger for udseende

Fanebladet Udseende i dialogen Indstillinger giver dig mulighed for at ændre brættets orientering, flytteformat, og det generelle look og følelse af GNOME Skak.

#### Dialogen indstillinger for udseende til GNOME Skak

Dialogen indstillinger for udseende til GNOME Skak.

## Skakmotorer

GNOME Skak bør være i stand til at anvende enhver kommunikationsprotokol for skakmotorer eller kompatible Universal Chess Interface-skakmotorer, inklusiv disse skakmotorer:

- GNUChess

- Sjeng

- Amy

- Crafty

- Faile

- Phalanx

- Glaurung

- HoiChess

- Diablo

- BBChess

- Fruit

- Shredder

- Toga II

- Boos skakmotor

## Forfattere

GNOME Skak er programmeret af Robert Ancell, og vedligeholdes nu i gnome-games. Denne manual blev oprindelig skrevet af Andreas Røsdal med hjælp fra flere GPL-kilder. For at indrapportere en fejl eller komme med et forslag vedrørende dette program eller denne manual, så følg vejledningen i dette dokument.

## Licens

Dette program er frit software: du kan distribuere den og/eller ændre den under betingelserne i GNU General Public License der udgives af Free Software Foundation; enten version 2 eller (ved dit valg) enhver senere version.

Dette program distribueres i håb om, at det vil vise sig nyttigt, men UDEN NOGEN FORM FOR GARANTI, uden selv de underforståede garantier omkring SALGBARHED eller EGNETHED TIL ET BESTEMT FORMÅL. Yderligere detaljer kan læses i GNU General Public License.

En kopi af GNU General Public License er inkluderet som et tillæg til GNOME-brugervejledningen. Du kan også få en kopi af GNU General Public License fra Free Software Foundtation ved at besøge deres hjemmeside eller skrive til

        Free Software Foundation, Inc.
        51 Franklin Street - Fifth Floor
        Boston, MA 02110-1335
        USA